Държавен вестник, бр. 45, 2011 г., стр. 23

БРОЙ  45	
Д Ъ Р Ж А В Е Н  В Е С Т Н И К 	
СТР.  23  
Този меморандум за разбирателство е по­
дписан в два оригинала на английски език.
Подписан в София на	
Подписан в Брюксел 
на 30 октомври 2007 г. 	
на 25 октомври 2007 г.
За Република България:	 За Кралство Норвегия:
Пламен Орешарски,	
Ода Хелен Слетнес,
министър на финансите	
 посланик и ръково-
	
дител на Мисията на 
	
Кралство Норвегия към 
	
Европейския съюз 
	
в Брюксел          
 АНЕКС I
Споразумение за Норвежка програма за сътруд­
ничество за икономически растеж и устойчиво 
развитие в България между Република България 
и Кралство Норвегия
(по-нататък наричани „страните“)
Член 1
Предмет
Норвежката програма за сътрудничество се 
създава за насърчаване на социалното и иконо­
мическото развитие в България чрез проекти 
за двустранно сътрудничество между страните 
в секторите, посочени в член 4. 
Член 2
Финансов обхват
За целите на Норвежката програма за съ­
трудничество за Република България Кралство 
Норвегия ще осигури общо 20 млн. евро, които 
ще бъдат отпуснати на един транш през 2007 г.
Член 3
Срок
Сумата, посочена в член 2, се предоставя 
на разположение от датата на влизане в сила 
на Споразумението за участие на Република 
България и Румъния в Европейското икономи­
ческо пространство или от датата на влизане в 
сила на споразумение за временно прилагане 
на споразумението до 30 април 2009 г.
Член 4
Приоритетни сектори
Норвежката програма за сътрудничество 
за България ще се използва за проекти за 
двустранно сътрудничество между имащи 
право на участие кандидати от страните с цел 
насърчаване на социалното и икономическото 
развитие в Република България в рамките на 
следните приоритетни сектори:
– намаляване на емисиите от парникови 
газове, включително проекти за съвместно 
изпълнение по Протокола от Киото, както и 
на други емисии във въздуха и водата;
– енергийна ефективност и възобновяема 
енергия;
– подпомагане на устойчивото производство, 
включително сертифициране и проверка;
– прилагане на достиженията на правото 
от Шенген, подкрепа за национални шенген­
ски планове, както и укрепване на съдебната 
система.
Други възможни дейности, inter alia, са 
иновации, развитие на човешките ресурси, из­
граждане на мрежи, изграждане на капацитет, 
трансфер на технологии и изследователска и 
развойна дейност. 
Член 5
Максимален размер на съфинансирането
Норвежкият принос под формата на без­
възмездна помощ няма да превишава 60 % от 
разходите по проект с изключение на проекти, 
които се финансират от бюджета на централни, 
регионални или местни власти, като при тях 
приносът не може да надвишава 85 % от раз­
ходите по проект. В никакъв случай не може 
да се превишават максималните размери на 
съфинансиране на Общността. Приносът за 
неправителствени организации и социални 
партньори може да достигне до 90 % от раз­
ходите по проект. 
Член 6
Управление 
Норвежката програма за сътрудничество 
за България се управлява от правителството 
на Норвегия или от орган, назначен от него. 
Управителният орган се консултира с местния 
координационен център, назначен от прави­
телството на Република България. Комисията 
може да преглежда проектите1.
Други разпоредби относно прилагането на 
това споразумение се издават от правителството 
на Норвегия при необходимост.
Разходите за управление на Норвежката 
програма за сътрудничество се покриват от 
сумата, посочена в член 2.
Член 7
Влизане в сила 
Това споразумение се ратифицира от Ре­
публика България и Кралство Норвегия в 
съответствие с националните им процедури. То 
влиза в сила тридесет дни след датата, на която 
последната страна е депозирала инструмента за 
ратификация в норвежкото Министерство на 
външните работи, но не по-рано от влизането 
в сила на Споразумението за участие на Ре­
публика България и Румъния в Европейското 
икономическо пространство или от датата на 
влизане в сила на споразумение за временно 
прилагане на въпросното споразумение.
Съставено в Брюксел на 25 юли 2007 г.
За Република България:	 За Кралство Норвегия:
Станислав Даскалов,	
Ода Хелен Слетнес,
извънреден и пълномощен	
посланик, ръко-
представител на	
водител на Мисията
Република България	
на Кралство 
към ЕО в	
Норвегия към
Брюксел	
Европейския съюз
1 Разпоредбата, посочена в последното изречение от 
първия параграф на член 6, се прилага също като 
промяна на член 4, параграф 3 на Споразумението 
между Кралство Норвегия и Европейската общност 
относно норвежкия финансов механизъм за периода 
2004 – 2009 г. (ОВ L 130, 29.4.2004, стр. 81).